CMAN พุ่งแรง 12% นิวไฮรอบ 5 เดือน ลุ้นผลงานปี 65 โตต่อเนื่อง-แนะซื้อเป้า 2.40 บ.
CMAN พุ่งแรง 12% นิวไฮรอบ 5 เดือน ลุ้นผลงานปี 65 โตต่อเนื่อง-แนะซื้อเป้า 2.40 บ. โดย ณ เวลา 16.05 น. อยู่ที่ระดับ 2.32 บาท บวก 0.24 บาท
CMAN พุ่งแรง 12% นิวไฮรอบ 5 เดือน ลุ้นผลงานปี 65 โตต่อเนื่อง-แนะซื้อเป้า 2.40 บ. โดย ณ เวลา 16.05 น. อยู่ที่ระดับ 2.32 บาท บวก 0.24 บาท
9 พ.ค. 2565

ผู้สื่อข่าวรายงานว่า วันนี้(9 พ.ค.65) ราคาหุ้นบริษัท เคมีแมน จำกัด (มหาชน)  หรือ CMAN ณ เวลา 16.05 น. อยู่ที่ระดับ 2.32 บาท บวก 0.24 บาท หรือ 11.54% ด้วยมูลค่าซื้อขาย 112.85 ล้านบาท ราคาหุ้นแรงในรอบ 5 เดือน โดยเทียบราคาหุ้นยืนที่ระดับ 2.32 บาท เมื่อวันที่ 25 พ.ย.2564

โดยคาดนักลงทุนเก็งกำไรผลประกอบการปีนี้โตเด่นต่อเนื่องจากปี 2564 อยู่ที่ 98.32 ล้านบาท นอกจากนี้คาดเก็งกำไรทางเทคนิคขาขึ้นและโบรกแนะนำซื้อเป้า 2.40 บาท

บริษัทหลักทรัพย์ ซีจีเอส-ซีไอเอ็มบี (ประเทศไทย) จำกัด ระบุในบทวิเคราะห์วันนี้(9พ.ค.65) ว่า แนะนำซื้อ CMAN ราคาเป้าหมาย 2.40 บาท โดยราคาหุ้นปรับตัวเพิ่มขึ้นเกิดสัญญาณฟื้นตัวทางเทคนิค พร้อมด้วยปริมาณการซื้อขายที่ เพิ่มสูงขึ้น หลังจากปรับตัวเพิ่มขึ้นไปเคลื่อนไหวเหนือเส้นค่าเฉลี่ย 200 วัน ทำให้ แนวโน้มหลักยังมีโอกาสปรับตัวเพิ่มขึ้นต่อเนื่อง
ด้านสัญญาณทางเทคนิคนิค MACD ปรับตัวเพิ่มขึ้นเหนือเส้นค่าเฉลี่ยในแดนบวก เครื่องมือทางเทคนิคชี้วัดแนวโน้ม ขึ้นเคลื่อนไหวเหนือแนวโน้มลง ส่วนสัญญาณทาบเทคนิค RSI ปรับตัวเพิ่มขึ้นเหนือระดับ 70 แนะนำซื้อ CMAN โดยมีแนวรับที่ 2.40 บาท และ 2.32 บาท เพื่อคาดหวังการปรับตัวเพิ่มขึ้นไป ทดสอบแนวต้านที่ระดับ 2.70 บาท และ 2.90 บาท เป็นจุดขายทำกำไร และตัดขาย STOP LOSS ถ้าราคาหุ้นปิดต่ำกว่า 2.26 บาท
อนึ่งบริษัทดำเนินธุรกิจผลิตปูนไลม์และผลิตภัณฑ์เคมีต่อเนื่อง สำหรับใช้เป็นวัตถุดิบหรือส่วนประกอบในกระบวนการผลิตของอุตสาหกรรมต่างๆ โดยจำหน่ายภายใต้เครื่องหมายการค้า “CHEMEMAN”